Source: https://www.syg.edu.ee/dokumendid/maarused_pohikirjad/syg_oppenoukogu_pohimaarus.html
Timestamp: 2019-07-20 03:32:36+00:00
Document Index: 6399496

Matched Legal Cases: ['§ 5', '§ 6', '§ 7', '§ 8', '§ 9', '§ 10', '§ 11']

Saaremaa Ühisgümnaasiumi õppenõukogu põhimäärus
direktori 22. detsembri 2005
käskkirjaga nr 1-3/ 8
Põhimäärus on koostatud vastavalt haridusministri määrusele 29.05.2000 nr.14, mille viimane muutus on tehtud määrusega 10.08.2005 nr.24 jõustumisega alates 01.09.2005 ja mis kehtestab kooli õppenõukogu pädevuse ja tegutsemise korra.
Õppenõukogu ülesanne on Saaremaa Ühisgümnaasiumi õppe- ja kasvatustegevuse kindlaksmääramine, analüüsimine ja hindamine ning juhtimiseks vajalike otsuste tegemine.
Õppenõukogu liikmed on kõik pedagoogid (ka huvijuhid, psühholoog, logopeed) ja SÜG Sihtasutuse juhatuse liikmed, esimees on kooli direktor, aseesimees direktori asetäitja õppe- ja kasvatusalal.
(5) arutab läbi riikliku järelevalve tulemused ja teeb ettepanekuid tarvilike meetmete rakendamiseks;
(6) annab õppeaasta lõpul hinnangu kooli õppe- ja kasvatustegevuse tulemustele ja teeb kooli juhtkonnale ettepanekuid kooli õppe- ja kasvatustegevuse täiustamiseks;
(8) arutab läbi koolis, ekskursioonil, õppekäigul või matkal esinenud õnnetusjuhtumid ja võimalikud meetmed nende vältimiseks tulevikus.
§ 5. Pädevus seoses hariduslike erivajadustega õpilaste õppe korraldusega
(1) kinnitab parandusõppele viidavate õpilaste nimekirjad;
(2) otsustab õpilase hälvikute nõustamiskomisjoni suunamise ja määrab õpilasele koolipoolse esindaja nõustamiskomisjonis;
(3) otsustab õpilasele individuaalse õppekava rakendamise ja selle kestuse ning määrab õppeperioodi lõpul, millises klassis õpilane õpinguid jätkab;
(4) otsustab koduõppe rakendamise ja korralduse.
§ 6. Pädevus seoses õpilaste hindamise ja järgmisse klassi üleviimisega
(1) otsustab õpilase käitumise hindamise aastahindega «mitterahuldav»;
(2) otsustab õpilase järgmisse klassi üleviimise, täiendavale õppetööle või klassikursust kordama jätmise;
(3) otsustab õpilase kooli nimekirjast väljaarvamise ja koolist väljaheitmise;
(4) otsustab, millises gümnaasiumi klassis põhihariduse baasil tegutseva kutseõppeasutuse pooleli jätnud õpilane õpinguid jätkab;
(5) otsustab, millises klassis välisriigis õppinud õpilane õpinguid jätkab.
§ 7. Pädevus seoses eksamite ja kooli lõpetamisega
(1) otsustab 12. klassi õpilaste koolieksami sooritamise ainealase uurimistööna;
(2) otsustab 12. klassi õpilase eksamiperioodi pikendamise arstitõendi alusel;
(3) annab 12. klassi õpilasele loa sooritada koolieksamid individuaalplaani järgi;
(4) otsustab eksternieksamitele lubamise;
(5) otsustab põhikooli ja gümnaasiumi lõpetamise ning lõputunnistuse väljaandmise;
(6) otsustab õpilaste tunnustamise õppeperioodi lõpul ja kooli lõpetamisel vastavalt haridusministri 22. märtsi 1999. a määrusega nr 18 kinnitatud «Põhikooli ja gümnaasiumi õpilase tunnustamise korrale».
§ 8. Õppenõukogu koosolekute läbiviimine
(1) Õppenõukogu koosolek kutsutakse kokku vähemalt neli korda aastas ja see on otsustusvõimeline, kui sellest võtab osa kaks kolmandikku liikmetest, sealhulgas õppenõukogu esimees või aseesimees. Õppeaasta esimesel koosolekul valib õppenõukogu oma liikmete hulgast õppenõukogu sekretäri.
(2) Õppenõukogu erakorralise koosoleku kutsub kokku õppenõukogu esimees, tema äraolekul aseesimees, kui seda nõuab vähemalt üks kolmandik õppenõukogu liikmetest või kui see on vajalik riikliku järelevalve tulemuste läbiarutamiseks.
(3) Õppenõukogu korralise koosoleku toimumise aeg ja koht ning kavandatud päevakord teatatakse õppenõukogu liikmetele ja teistele koosolekule kutsutud isikutele üks nädal enne korralise koosoleku toimumist. Õppenõukogu erakorralise koosoleku toimumise aeg ja koht ning kavandatud päevakord teatatakse õppenõukogu liikmetele ja teistele koosolekule kutsutud isikutele kolm tööpäeva enne erakorralise koosoleku toimumist. Õppenõukogu liikmetel on õigus teha ettepanekuid koosoleku päevakorra täiendamiseks või muutmiseks, v.a küsimustes, mis on seotud õppenõukogu puuduva liikmega, hiljemalt 2 päeva enne koosoleku toimumist.
(5) Õppenõukogu koosolekust on õigus osa võtta kooli raamatukoguhoidjal, arstil, sotsiaaltöötajal, hoolekogu esimehel, õpilasesinduse esindajal, samuti kooli pidajal või tema esindajal ning kooli õppe- ja kasvatustegevuse üle riiklikku järelevalvet teostaval ametnikul.
(6) Igal õppenõukogu liikmel on õigus avaldada koosolekul oma arvamust, esineda arutatavates küsimustes selgitustega ning teha otsuse suhtes ettepanekuid. Plaanilise ettekande pikkus võib olla kuni 20 minutit, sõnavõtuks on aega kuni 2 minutit.
(7) Uute dokumentide kinnitamisel toimuvad sisulised arutelud eelnevalt erinevates töögruppides, ainekomisjonides, direktsioonis ja juhtkonna koosolekutel (vajadusel ka hoolekogus, õpilasesinduses ja sihtasutuse nõukogus). Parandusettepanekud esitatakse kirjalikult hiljemalt nädal aega enne koosolekut. Hääletamise korra teeb koosoleku juhataja teatavaks enne hääletamisele asumist.
(8) Õppenõukogu koosoleku kohta koostatakse protokoll, millele kirjutavad alla koosoleku juhataja ja protokollija. Koosoleku protokolli märgitakse:
§ 9. Õppenõukogu otsused ja nende täitmine
§ 10. Õpilase mitterahuldava käitumise arutamine ja otsuse tegemine
(1) Õppenõukogu koosolekul õpilase mitterahuldava käitumise arutamisel on nõutav õpilase ja lapsevanema (eestkostja) kohalolek või kirjalik loobumine sellest. Õppenõukogu koosolekul õpilase mitterahuldava käitumise arutamisel seoses koolikohustusliku õpilase kooli nimekirjast väljaarvamise ja koolist väljaheitmise otsustamisega on nõutav õpilase, lapsevanema (eestkostja) ja lastekaitseametniku kohalolek. Nende teistkordselt koosolekule mõjuva põhjuseta tulemata jätmisel teeb õppenõukogu otsuse asjaosaliste juuresolekuta.
(2) Õpilasele ja lapsevanemale (eestkostjale) saadetakse väljavõte õppenõukogu koosoleku protokollist kolme tööpäeva jooksul arvates koosoleku toimumisest.
§ 11. Õppenõukogu otsusega mittenõustumine
(1) Õppenõukogu otsusega mittenõustumisel on õpilasel ja lapsevanemal (eestkostjal) õigus pöörduda riikliku järelevalve ametniku poole otsuse läbivaatamiseks viie tööpäeva jooksul arvates otsusest teadasaamisest.
viimati muudetud 24.01.2006